《得六弟书有归期》
宋代·李彭

茶鼎起松风，明窗共昏旭。孰令著征衣，贫病为推毂。

畏途阻且长，况兹加烦促。忽传尺素书，欢喜三过读。

蔽芾恶木荫，前修慎其独。缺月耿孤桐，归云赴深谷。

吾拟诵招隐，残章留子读。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。